**POMORSKA ŠKOLA BAKAR**

**VREMENIK IZRADBE I OBRANE ZAVRŠNOG RADA**

**LJETNI ROK 2019./2020.**

|  |  |
| --- | --- |
| **DATUM** | **AKTIVNOSTI** |
| **01.04.2020.** | Prema Vremeniku izradbe i obrane završnog rada 87 učenika je prijavilo obranu završnog rada u ljetnom roku (47 nautičara i 40 BS). |
| **21.05.2020.** | **Predaja pismenog dijela:**  - zaključno sa 21.05.2020.g. mentor mora odobriti tj. prihvatiti radnju. Učenici će radnje mentorima slati elektronskom poštom a mentori će također elektronski potvrditi prihvat radnje.  - Odobrene radnje učenici trebaju isprintati u 3 primjerka, uvezati i sve primjerke donijeti na potpis prilikom dolaska na usmeni dio obrane završnog rada (kako bi se izbjeglo sukladno uputama NZZJZ dolazak i grupiranje većeg broja učenika u administraciju Škole radi predaje radnje)  **Predaja pismenog dijela za učenike korisnike usluge smještaja u Učeničkom domu:**  **-** zaključno sa 21.05.2020.g. jedan primjerak prihvaćene radnje od strane mentora učenici trebaju isprintati, uvezati i poslati preporučenom poštom na adresu Škole Nautička 14, 51222 Bakar. Radnje treba predati na poštanski ured najkasnije 21.05. kako bi bile predane u roku. |
| **29.05.2020.** | **On-line sjednica Prosudbenog odbora za obranu završnog rada u ljetnom roku sa dnevnim redom:**   1. Utvrđivanje Povjerenstava za obranu završnog rada 2. Utvrđivanje rasporeda po učionicama 3. Utvrđivanje vremenika obrane pojedinih učenika radi poštivanja mjera prevencije |
| **02.06. – 05.06.2020.** | **Održavanje obrane završnog rada prema utvrđenom rasporedu**  **u prostorijama Škole**  -Sukladno Uputama HZZJZ donesenima u suradnji s MZO, ASOO i AZOO a koje su posebno navedene u nastavku ovog vremenika te prema utvrđenom rasporedu  **Obrana završnog rada za učenike korisnike usluga Učeničkog doma:**  - Obrana će biti organizirana u petak, 05.lipnja 2020.g. NA DALJINU sukladno prethodnom dogovora mentora ,povjerenstva i učenika o odabiru komunikacijskog kanala za rad na daljinu prema utvrđenom rasporedu. |
| **05.06.2020.** | **Sjednica Prosudbenog odbora radi potvrđivanja ocjena izradbe i obrane završnog rada – održat će se u sjedištu škole – Bakar.** |

**VAŽNA OBAVIJEST ZA PRISTUPNIKE KOJI DOLAZE U ŠKOLU NA OBRANU ZAVRŠNOG RADA U ŠKOLU**

**EPIDEMIOLOŠKE MJERE ZAŠTITE OD ZARAZE VIRUSOM COVID 19 U SKLADU S UPUTAMA HZZJZ**

* Preduvjet za ulazak u školsku ustanovu je potpisana Izjava o nepostojanju znakova akutne respiratorne bolesti te da učeniku nije izrečena mjera izolacije kao i da nema saznanja da je zaražen virusom COVID 19. Izjavu učenicu mogu na dan dolaska u školu sami isprintati i potpisati te donijeti u školu ukoliko imaju mogućnosti, ako ne izjavu moraju potpisati u predvorju glavne zgrade Škole. Ulazak u glavnu zgradu dozvoljen je isključivo na glavni ulaz.
* Pristupnici koji dolaze na obranu završnog rada trebaju donijeti svoji pribor koji im je eventualno potreban za obranu a prije dolaska u školu trebaju si izmjeriti tjelesnu temperaturu.
* Na ulasku u ustanovu Škola će osigurati dezinfekcijsko sredstvo te je svaki pristupnik obvezan dezinficirati ruke prilikom ulaska. Pristupnik nakon toga nastavlja ravno prema ispitnoj prostoriji. Zabranjeno je svako grupiranje po hodnicima i dvorištu Škole. Potrebno je držanje preporučenog razmaka od 2 metra unutar i izvan zgrade.
* Pristupnik koji u terminu obrane završnog rada ima respiratorne probleme koji mogu uključivati povišenu tjelesnu temperaturu, kašalj, poteškoće u disanju, poremećaj osjeta njuha i okusa dužan je o tome obavijestiti liječnika obiteljske medicine a učenik je dužan obavijestiti liječnika obiteljske medicine i školskog liječnika. U slučaju postojanja navedenih simptoma pristupniku je zabranjen ulazak u ustanovu. Također je zabranjen ulazak u ustanovu pristupniku kojem je izrečena mjera samoizolacije te kod kojeg je utvrđena zaraza COVIDOM 19. Ovim pristupnicima osigurat će se obrana završnog rada u drugom terminu prema uputama MZO.
* Obrana završnog rada će se organizirati prema utvrđenom rasporedu o kojem će učenici/pristupnici biti obaviješteni 29.05.2020.g. putem mrežne stranice škole [www.pomorskabakar.hr](http://www.pomorskabakar.hr) te od strane razrednika u virtualnoj učionici. Svakog punog sata će jedan učenik/pristupnik pristupiti obrani završnog rada pred Povjerenstvom. Razmak između pristupnika i članova Povjerenstva u ispitnoj prostoriji treba biti najmanje 2 metra. Obrana traje maksimalno 20 minuta. Nakon toga prostorija se dezinficira i prozračuje.   
  Pristupnici su obvezni striktno držati termina dolaska na obranu i ne se zadržavati i grupirati pred ulazom u učionicu niti po hodnicima i dvorištu Škole.
* Nošenje zaštitne maske pristupnika i svih koji sudjeluju u provedbi obrane završnog rada nije nužno ali se preporučuje.